Вождь коммунистов Й.В. Сталин од зачатку подтримовав украинизацию и так ся она стала политиков украинскых коммунистов и штатных органов. Сталин видѣв проблему в том, же в промысловых мѣстах пролетарѣ, люде первой категории, говорили переважно по русскы, а в околичных селах селяне, люде другой категории — по украинскы. Украинизация мала стати ся свого рода компензациов про тоту другу категорию в рамках гамѣшного коммунистичого слогана «єднання міста і села». «Укрмова» ся поважовала лем за первый крок до повного «украинства». Роботу могли достати лем тоты, что склали испыт в специалной инспектурѣ «Укрлікнепу Окрнаросвіти».

Мева трипалцёва є кус векша як їй родина мева рехотуса, росте до приближно 40 цм, важыть 300 - 525 ґ і в роспятю крыл мірять 90 - 100 цм. Є переважно білый із сивым хырбетом і крылами, котры мають выразно тмавы кінцї, тмавыма ногами і жовтым дзёбаком. През зиму ся у нїй обявує тмавосива смуга за оком.

Асімілація (з лат. ad-similare, при-подобнити, приспособити) в соціолоґії і в културній антрополоґії значіть приспособлїня меншыны або пришляків векшыновій громадї. Загорнює научіня і приятя векшынового языка, обычаїв і културы холем в такій мірї, жебы розлукы не боронили в уплатнїню в громадї, але може значіти і начісто сплынутя з майорітнов громадов.

Кідь ся вовнїня дістане ку граніцї двох середовищ, у котрых мать вовнїня різну фазову швыдкость, може дійти при переходї вовнїня тов граніцёв ку змінї напряму шырїня вовнїня. Тот яв ся означує як лом вовнїня (або тыж рефракція). Лом вовнїня є обща властность вовнїня выходяча з Гуіґенсового прінціпу.

В Пряшовском краи розмальовав церквы в Снаковѣ, в Бѣловежи (1817), Фулянцѣ (1830), Няговѣ (1831). Про церковь Нижной Радвани (теперь Радвань-на Лаборци) намальовав икону ""Укладеня Христа до гробу"". Зготовив иконостас в Чабаловцях (1814).

Русины населяют Закарпатьску область Україны, Выходне Словеньско (северовыход Пряшівского края) і часть польскых Бескид; дакотра часть з них жыє в країнах, де ся переселили в часї послїднїх стороч — Мадярьску, Сербії (в Войводинї, де є їх язык признаный як єден з офіціалных языків края), Румунії, Молдавії, Хорватiї, США, Канадї, Австралії, Росії. Помімо самоназываня «Русины» і «Руснакы», тыж ся называють другыма народами як Угрорусины, Угрорусы, Карпатороссы, Рутены

Новосибирска гидроелектрарня — гидроелектрарня в Новосибирску, единка гидроелектрарня на рѣцѣ Обь, мать вызнамну ролю в застачаню екологично чистов енергиов промысловых и социалных потреб Новосибирской агломерации.

Церьков Святого Євангелісту Лукы з року 1727 в селї Брежаны, окрес Пряшів є історічна деревяна сакрална будова на Словеньску. Є зарядженый до списку народных културных памяток.

Твердый діск є пристрой, котрый ся хоснує в компютерах і в спотребительскій електроніцї (MP3 програвачі, відеорекордеры, …) на дочасне ці тырвале уложіня векшого множества дат за помочі маґнетічной індукції.